Publication: Magyar Közlöny
Issue: MK-1998-10 (Year: 1998, Number: 10)
Era: 1990-2004
Section: évi országgyűlési képviselőválasztás kampányára fordítható költségvetési támogatás összegét — a Magyar Köztársaság 1998. évi költségvetéséről szóló 1997. évi CXLVI. törvény 1. számú melléklet, XI. Belügyminisztérium fejezet,
Paragraph Index: 864

b) A kormányzati tárgyalócsoport tájékoztatta a szociális partnereket, hogy az érintettek szakmai konferencián vitatták meg a munkaszüneti napok üzleti nyitva tartásával kapcsolatos problémákat, és az érintett munkáltatók és szakszervezetek közvetlen tárgyalásokon kívánják a megváltozott körülményekre is tekintettel a megoldást megtalálni. A munkaadói és a munkavállalói oldal a tájékoztatót tudomásul vette. Ugyancsak a kormányzati tárgyalócsoport jelezte a mentődolgozók korkedvezményes nyugdíjazásával kapcsolatos szándékokat, és kérte a szociális partnereket, segítsenek megoldást találni az érvényes Érdekegyeztető Tanács megállapodások keretei között. A partnerek nem zárkóztak el e probléma megoldásától, de ragaszkodtak ahhoz, hogy arra az Érdekegyeztető Tanács megállapodás keretei között, komplex módon kerüljön sor.

Source: https://magyarkozlony.hu/hivatalos-lapok/06a2dc811a7c53d9314916cf7c37ccffd00d32a5/dokumentumok/7f882d0053d6b2f1ebf2361f1fa32395aedd2a79/letoltes